Uredba Komisije (ES) št. 1508/2000

z dne 11. julija 2000

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], nazadnje spremenjene z Uredbo (ES) št. 1264/2000 [2], in zlasti člena 9 Uredbe,

ob upoštevanju naslednjega:

(1) Zaradi zagotavljanja enotne uporabe kombinirane nomenklature, ki je priloga navedene uredbe, je treba sprejeti ukrepe v zvezi z uvrstitvijo blaga iz Priloge k tej uredbi.

(2) Uredba (EGS) št. 2658/87 določa splošna pravila za razlaganje kombinirane nomenklature. Ta pravila veljajo tudi za vse druge nomenklature, ki v celoti ali delno temeljijo na njej ali ji dodajajo dodatne pododdelke, in ki jih določajo posebne določbe Skupnosti, z namenom uporabe tarifnih in drugih ukrepov v zvezi z blagovno menjavo.

(3) V skladu z navedenimi splošnimi pravili se mora blago, poimenovano v stolpcu 1 preglednice v prilogi k tej uredbi, uvrstiti v ustrezne oznake KN iz stolpca 2, in sicer iz razlogov, navedenih v stolpcu 3.

(4) Primerno je, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], nazadnje spremenjene z Uredbo Evropskega parlamenta in Sveta (ES) št. 955/1999 [4], imetnik lahko za obdobje treh mesecev še naprej sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi držav članic in ki niso v skladu z določbami iz te uredbe.

(5) Ukrepi, predvideni s to uredbo, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je uvrščeno v kombinirano nomenklaturo v oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso v skladu z določbami iz te uredbe.

Člen 3

Ta uredba začne veljati 20. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. julija 2000

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 144, 17.6.2000, str. 6.

[3] UL L 302, 19.10.1992, str. 1.

[4] UL L 119, 7.5.1999, str. 1.

--------------------------------------------------

PRILOGA

Poimenovanje blaga | Uvrstitev (oznaka KN) | Utemeljitev |

(1) | (2) | (3) |

1.Komplet, ki ga sestavljajo vampirski zobje iz plastike in majhna plastična tuba z rdečo tekočino ("umetna kri"). | 95037000 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 9503 in 95037000. Sestavine tega kompleta so namenjene za zabavo (predstavitev vloge vampirja). |

2.Komplet, ki ga sestavljata plastična človeška lobanja (približno 10 cm dolga, 5 cm široka in 0,5 cm visoka), pri kateri odprtine za oči, nos in usta vsebujejo preparate za ličenje različnih barv, in paličica s konicama iz sintetičnega penastega materiala za nanašanje ličila.Komplet je spravljen v embalažo za prodajo na drobno. | 33049900 | Uvrstitev opredeljujejo določbe splošnih pravil 1, 3b in 6 za razlaganje kombinirane nomenklature, opomba 2 k Oddelku VI, opomba 3 k Poglavju 33 in besedilo oznak KN 3304 in 33049900. Preparati za ličenje določajo temeljni značaj kompleta. |

3.Naprava ("digitalni filmski snemalnik"), ki ga sestavlja katodna cev, zadnji del kamere z barvnim filtrom in različni elektronski deli v skupnem ohišju.Naprava deluje skupaj s strojem za avtomatsko obdelavo podatkov.Slikovna elektronika prenaša slike iz stroja za avtomatsko obdelavo podatkov na filmski material (hitre slike ali negative v zvitkih širine 35 mm ali več), vložen v zadnji del kamere. | 90065900 | Uvrstitev opredeljujejo določbe splošnih pravil 1 in 6 za razlaganje kombinirane nomenklature, opombi 5 B in 5 E k Poglavju 84 in besedilo oznak KN 9006 in 90065900 Čeprav ta naprava deluje skupaj s strojem za avtomatsko obdelavo podatkov, ima značilnosti naprav iz številke 9006 |

4.Komplet elektronskih naprav, ki ga sestavljakonzola za video igre,krmilni modul,prenosni ročni modul.Konzolo za video igre sestavljajo CPE, pomnilnik, grafični procesor, zvočni procesor, optični diskovni pogon, modem za dostop do interneta in različne vtičnice, na primer vrata za krmilne module. Ima vgrajen operacijski sistem, prilagojen za video igrice. Optični diskovni pogon lahko bere posebne kompaktne diske z igrami, razvitimi za konzolo za video igre. Uporabnik ne more spreminjati programov z igrami.Vtičnice omogočajo priključitev konzole na različne naprave, na primer na televizijski sprejemnik, podatkovni monitor, tipkovnico, miško, zunanjo hranilno enoto ali tiskalnik.Krmilni modul ima različne krmilne gumbe. Uporabljajo se za igranje iger na konzoli. Krmilni modul je treba na konzolo za video igre priključiti s kablom.Prenosni ročni modul ima različne krmilne gumbe za igranje igric in majhen zaslon s tekočimi kristali, ki prikazuje podatke o igri. Modul lahko sname podatke o igri in rezultate in se lahko samostojno uporablja za igranje osnovnih igric. Prenosni ročni modul se lahko poveže s krmilnim modulom, lahko pa se tudi samostojno uporablja.Glej sliko | 95041000 | Uvrstitev opredeljujejo določbe splošnih pravil 1, 3b in 6 za razlaganje kombinirane nomenklature in besedilo oznak KN 9504 in 95041000. Konzola za video igre izdelku daje temeljni značaj. Izdelek se uporablja predvsem skupaj s televizijskim sprejemnikom. |

+++++ TIFF +++++

--------------------------------------------------